ભાજપના સૂત્રો પાસેથી મળતી માહિતિ પ્રમાણે, શુક્રવારે સવારે પ્રદેશ પ્રમુખ જીતુભાઈ વાઘાણીના નિવાસ સ્થાને શહેરપ્રમુખ, ત્રણ મહામંત્રી, મેયર, ચેરમેન અને ત્રણ કાઉન્સિલરોને બોલાવવામાં આવ્યા હતા. પ્રદેશ નેતાએ દરેક સભ્યની રજૂઆતો વન-ટુ-વન સાંભળી હતી. તેમાં પોતાનો દાવો રજૂ કરવાની સાથે સભ્યોએ સંગઠનમાં ચાલતી વ્હાલા-દવલાની નીતિ અંગે ફરિયાદો કરી હતી. માત્ર બે જ હોદ્દેદાર મનસ્વી રીતે સંગઠનનું ચલાવતા હોવાનો આક્ષેપ પણ દબાતા સૂરે થયો હતો.